APSTIPRINU

Jelgavas valstspilsētas pašvaldības iestādes „Jelgavas sociālo lietu pārvalde” vadītāja 

______________ E.Krūmiņa
2026.gada 21.jūlijā
Jelgavas VALSTSpilsētas pašvaldības iestādes 

„Jelgavas sociālo lietu pārvalde”
 grāmatvedības 

nolikums
1. Vispārīgie noteikumi

1.1. JSLP grāmatvedība (turpmāk-Grāmatvedība) ir Jelgavas valstspilsētas pašvaldības iestādes „Jelgavas sociālo lietu pārvalde” (turpmāk – JSLP) nodaļa, kas nodrošina JSLP un, pamatojoties uz noslēgto līgumu, Jelgavas valstspilsētas bāriņtiesas (turpmāk – Bāriņtiesa) grāmatvedības uzskaiti.

1.2. Grāmatvedību izveido un likvidē, grāmatvedības darbinieku skaitu, mēnešalgas un nolikumu apstiprina JSLP vadītāja.

1.3. Grāmatvedība ir tiešā pakļautībā JSLP vadītājas vietniecei administratīvajos jautājumos.
1.4. Grāmatvedība darbojas saskaņā ar Grāmatvedības likumu un citiem normatīvajiem aktiem, Jelgavas valstspilsētas pašvaldības saistošajiem noteikumiem, Jelgavas valstspilsētas pašvaldības domes lēmumiem un rīkojumiem, JSLP vadītājas rīkojumiem un šo nolikumu.
2. Grāmatvedības uzdevumi

2.1. Nodrošināt Grāmatvedības likuma u.c. normatīvo aktu ievērošanu.
2.2. Nodrošināt grāmatvedības dokumentu noformēšanu un glabāšanu atbilstoši normatīvo aktu prasībām un apstiprinātajai lietu nomenklatūrai.
2.3. Nodrošināt finanšu līdzekļu mērķtiecīgu izlietojumu atbilstoši apstiprinātajam budžetam, normatīvo aktu prasībām, Jelgavas valstspilsētas pašvaldības domes un JSLP vadītājas rīkojumiem.

2.4. Nodrošināt visu materiālo vērtību grāmatvedības uzskaiti, organizēt inventarizācijas.
2.5. Sagatavot un iesniegt mēneša, ceturkšņa un gada pārskatus Latvijas Republikas Valsts kasei, Valsts ieņēmumu dienestam, Centrālajai statistikas pārvaldei u.c. Latvijas Republikas normatīvajos dokumentos paredzētajām institūcijām.
2.6. Nodrošināt savlaicīgus norēķinus par sniegtajiem pakalpojumiem un iegādātajām precēm apstiprinātā budžeta ietvaros un atbilstoši noslēgtajiem līgumiem.
2.7. Sniegt informāciju JSLP, Bāriņtiesas vadībai un citiem atbildīgajiem darbiniekiem par grāmatvedības organizācijas un uzskaites aktualitātēm, naudas plūsmām, budžeta izpildi.
2.8. Veikt grāmatvedībā reģistrēto saistību un prasību uzskaiti atbilstoši pašvaldībā noteiktajai kārtībai un normatīvo aktu prasībām.
2.9. Sagatavot gada budžeta tāmes, pamatojoties uz JSLP un Bāriņtiesas atbildīgo darbinieku iesniegtiem pieprasījumiem, kontrolēt tāmju izpildi apstiprinātā budžeta ietvaros.
2.10. Aprēķināt un izmaksāt darba samaksu darbiniekiem u.c. fiziskām personām, atbilstoši noslēgtajiem līgumiem un rīkojumiem.
2.11. Aprēķināt un savlaicīgi iemaksāt valsts budžetā iedzīvotāju ienākuma nodokli un valsts sociālās apdrošināšanas obligātās iemaksas. 

2.12. Izstrādāt un aktualizēt grāmatvedības iekšējos normatīvos aktus vai normatīvo aktu grozījumu projektus, kas reglamentē grāmatvedības kompetencē esošos jautājumus JSLP ietvaros.
2.13. Veicināt iestādes procesu digitalizāciju, pilnveidojot grāmatvedības datu ievadi un apstrādi Visma HoP sistēmā.
2.14. Veikt citus uzdevumus pēc JSLP vadītājas vai augstākstāvošu institūciju norādījuma, saskaņā ar normatīvajiem aktiem un atbilstoši grāmatvedības kompetencei.
3. Grāmatvedības darba organizācija

3.1. Grāmatvedības darbiniekus pieņem darbā un atlaiž no darba JSLP vadītāja.

3.2. Grāmatvedību vada galvenā grāmatvede, kuras pienākumi un atbildība ir noteikti amata aprakstā, viņas prombūtnes laikā – galvenās grāmatvedes vietniece.
3.3. Katra darbinieka darba pienākumi ir noteikti viņa amata aprakstā. Amata aprakstu apstiprina JSLP vadītāja.

3.4. Galvenā grāmatvede organizē grāmatvedībai deleģēto uzdevumu izpildi un ir atbildīga par grāmatvedības uzdevumu un augstākstāvošo amatpersonu rīkojumu savlaicīgu un kvalitatīvu izpildi.

3.5. Galvenā grāmatvede kā kredītrīkotājs ar otrā paraksta tiesībām paraksta norēķinu dokumentus.
4. Grāmatvedības uzskaites pamatprasības

4.1. Grāmatvedība ir jākārto tā, lai grāmatvedības jautājumos kvalificēta trešā persona varētu gūt skaidru priekšstatu par iestādes finansiālo stāvokli, tās saimnieciskajiem darījumiem noteiktā laika posmā, kā arī konstatēt katra saimnieciskā darījuma sākumu un izsekot tā norisei.

4.2. Grāmatvedības sniegtajai informācijai ir jābūt patiesai, salīdzināmai, savlaicīgai, pilnīgai un saprotamai.

4.3. Visi saimnieciskie darījumi, pamatoti ar attaisnojuma dokumentiem, jānovērtē naudas izteiksmē un jāiegrāmato grāmatvedības reģistros divkāršā ieraksta sistēmā, ievērojot hronoloģiju.
4.4. Ierakstiem reģistros ir jābūt pilnīgiem un precīziem. Nav pieļaujami ieraksti, kuru saturs vai izmantotie mēri atšķiras no attaisnojuma dokumentos uzrādītajiem.

4.5. Grāmatvedības attaisnojuma dokumentu koriģēšanai var izmantot grāmatvedības izziņu, kurā ir visa informācija un skaidrojumi par to, kurš attaisnojuma dokuments ir labojams.
4.6. Visi labojumi un grozījumi reģistros ir jāpamato ar pievienotajiem attaisnojuma dokumentiem vai norādēm par to atrašanās vietu.

4.7. Mainoties normatīvo aktu prasībām, grāmatvedības uzskaitē jāpiemēro jaunās normas.

4.8. Grāmatvedības uzskaiti nodrošina Jelgavas valstspilsētas pašvaldības vienotā grāmatvedības uzskaites programma „Horizon”, pielietojot kopējo kontu plānu un uzskaites pamatprincipus. 

4.9. Grāmatvedības uzskaites un informācijas aprites procesus papildina Visma HOP sistēma un dokumentu vadības sistēma Namejs, budžeta plānošanas procesu- programma MICROSTRATEGY.
5. Grāmatvedības uzskaites iekšējās kontroles metodes

5.1. Grāmatvedības uzskaiti veic kvalificēti darbinieki.
5.2. Darbinieku pienākumi un atbildība tiek sadalīti tā, lai katra saimnieciskā darījuma uzsākšanā, pārbaudē, apstiprināšanā un uzskaitē būtu iesaistīti vismaz divi darbinieki, nodrošinot četru acu principa ievērošanu.

5.3. Pielietojamās iekšējās kontroles metodes:

5.3.1. gada pārskatu beigu un ārpuskārtas materiālo vērtību un naudas līdzekļu inventarizācijas;

5.3.2. regulāra kontu salīdzināšana un inventarizācija;

5.3.3. materiālo vērtību saņemšanas, pārvietošanas un izlietojuma kontrole, iesaistot atbildīgās personas, grāmatvedības darbiniekus, to tiešos lietotājus, tādējādi nodrošinot dažāda līmeņa datu salīdzināšanas iespēju;
5.3.4. grāmatvedības kārtošanas reglamentējošo normatīvo aktu ievērošanas uzraudzība;

5.3.5. regulāra grāmatvedības uzskaites pārskatīšana un iekšējā uzraudzība; 
5.3.6. kļūdu identificēšana un to novēršana; 
5.3.7. dokumentu aprites un arhivēšanas kontrole; 
5.3.8. elektronisko sistēmu darbības un datu drošības kontrole.
1.1. Finanšu pārskatu sagatavošanas vispārīgie principi
1.1. JSLP saimnieciskās darbības pārskata gads aptver 12 mēnešus un sakrīt ar kalendāro gadu.

1.2. Finanšu pārskats nodrošina tā lietotājus ar patiesu un pilnīgu grāmatvedības rīcībā esošo informāciju par saimnieciskās darbības rezultātiem un finansiālo stāvokli.
7. Noslēguma jautājums
7.1. Ar šī nolikuma apstiprināšanas brīdi zaudē spēku 2023.gada 2.janvāra apstiprinātais “Jelgavas pilsētas pašvaldības iestādes “Jelgavas sociālo lietu pārvalde” grāmatvedības nolikums”.
2026.gada 20.jūlijā

